Official Journal L 127 , 29/04/2004 P. 0067 - 0069



Ir-Regolament tal-Kummissjoni (KE) numru 844/2004 tat-28 ta' April 2004 li jagħti bidu għall-investigazzjoni li tikkonċerna l-evażjoni possibli ta' miżuri ta' kontra id-dumping imposti mir-Regolament tal-Kunsill (KE) Nru 119/97 dwar importazzjonijiet ta' ċerti mekkaniżmi ta' l-illegar biċ-ċrieki li joriġinaw fir-Repubblika Popolari taċ-Ċina b'importazzjoni ta' ċerti mekkaniżmi ta' l-illegar biċ-ċrieki kkunsinnati mit-Tajlandja, kemm jekk iddikjarati li joriġinaw mit-Tajlandja u kemm jekk le u li jagħmel dawn l-importazzjonijiet suġġetti għal reġistrazzjoni IL-KUMMISSJONI TAL-KOMUNITAJIET EWROPEJ Wara li kkunsidrat it-Trattat li jistabbilixxi l-Komunità Ewropea, Wara li kkunsidrat ir-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra importazzjonijiet li jifqgħu s-suq minn pajjiżi terzi li mhumiex membri tal-Komunità Ewropea [1], kif l-aħħar emendat bir-Regolament tal-Kunsill (KE) Nru 461/2004 [2] ("ir-Regolament Bażiku"), u b'mod partikolari l-Artikoli 13(3) u 14(5) tiegħu, Wara li kkonsultat il-Kumitat Konsultattiv, Billi: Il-Kummissjoni ddeċidiet, skond l-artikolu 13(3) tar-Regolament Bażiku, li tinvestiga fuq l-inizjattiva tagħha l-evażjoni possibli tal-miżuri ta' kontra d-dumping imposti fuq importazzjonijiet ta' ċerti mekkaniżmi ta' l-illegar biċ-ċrieki li joriġinaw fir-Repubblika Popolari taċ-Ċina (iċ-Ċina). A. PRODOTT Il-prodott ikkonċernat mill-evażjoni possibli huwa ċerti mekkaniżmi ta' l-illegar biċ-ċrieki li huma normalment iddikjarati taħt il-Kodiċi NM ex83051000 (il-prodott ikkonċernat) li joriġinaw fiċ-Ċina. Dan il-Kodiċi NM jingħata biss għall-informazzjoni. Il-prodott taħt investigazzjoni huwa ċerti mekkaniżmi ta' l-illegar biċ-ċrieki kkunsinnati mit-Tajlandja (il-prodott taħt investigazzjoni) normalment iddikjarati taħt l-istess kodiċijiet tal-prodott ikkonċernat li joriġina fiċ-Ċina. B. MIŻURI EŻISTENTI Il-miżuri fis-seħħ fil-preżent u li qegħdin jiġu possibilment evażi huma miżuri ta' kontra d-dumping imposti mir-Regolament tal-Kunsill (KE) Nru 119/97 [3] kif l-aħħar emendat mir-Regolament (KE) Nru 2100/2000 [4]. Ċ. RAĠUNIJIET Il-Kummissjoni għandha għad-disposizzjoni tagħha biżżejjed provi prima facie li l-miżuri ta' kontra d-dumping fuq importazzjonijiet ta' ċerti mekkaniżmi ta' l-illegar biċ-ċrieki li joriġinaw fiċ-Ċina qegħdin jiġu evażi per mezz ta' trasbord ta' ċerti mekkaniżmi ta' rbit ta' folji.li jgħaddi mit-Tajlandja. Il-provi disponibbli huma li ġejjin: Seħħet bidla sinnifikattiva fil-konfigurazzjoni tal-kummerċ li tinvolvi esportazzjoni miċ-Ċina u t-Tajlandja lill-Komunità wara l-imposizzjoni ta' miżuri ta' importazzjonijiet ta' ċerti mekkaniżmi ta' l-illegar biċ-ċrieki li joriġinaw fiċ-Ċina. Importazzjonijiet tal-prodott taħt investigazzjoni żdiedu b'mod sustanzjali, waqt li importazzjonijiet ta' ċerti mekkaniżmi ta' l-illegar biċ-ċrieki li joriġinaw fiċ-Ċina naqsu wara l-imposizzjoni ta' miżuri u jidher li m'hemmx kawża dovuta jew ġustifikazzjoni biżżejjed għal din il-bidla għajr l-imposizzjoni tad-dazju. Din il-bidla fil-konfigurazzjoni tal-kummerċ tidher li hija dovuta għat-trasbord ta' ċerti mekkaniżmi ta' l-illegar biċ-ċrieki li joriġinaw fiċ-Ċina u li jgħaddu mit-Tajlandja. Barraminhekk, il-provi jwasslu għall-fatt li l-effetti riparaturi tal-mizuri eżistenti ta' kontra d-dumping fuq importazzjonijiet ta' ċerti mekkaniżmi ta' l-illegar biċ-ċrieki li joriġinaw fiċ-Ċina qegħdin jitnaqqsu fis-sens ta' kwantità. Volum sinnifikattiv ta' importazzjonijiet tal-prodott ikkonċernat mit-Tajlandja jidher li ħa post l-importazzjonijiet ta' ċerti mekkaniżmi ta' l-illegar biċ-ċrieki li joriġinaw fiċ-Ċina. Fl-aħħar, il-Kummissjoni għandha biżżejjed provi prima facie fid-disposizzjoni tagħha li l-prezzijiet taħt investigazzjoni huma mifqugħa meta mqabbla mal-valur normali stabbilit qabel għal ċerti mekkaniżmi ta' rbit tal-folji li joriġinaw fiċ-Ċina. Jekk il-prattiċi ta' evażjoni minn ġewwa t-Tajlandja koperti mill-Artikolu 13 tar-Regolament Bażiku għajr minn trasbord jiġu identifikati waqt l-investigazzjoni, l-investigazzjoni tista' tkopri dawn il-prattiċi wkoll. D. PROĊEDURA Fid-dawl ta' dak li intqal s'issa, il-Kummissjoni kkonkludiet li jeżistu provi biżżejjed biex jiġġustifikaw il-bidu ta' investigazzjoni skond l-Artikolu 13 tar-Regolament Baziku u li tagħmel importazzjonijiet ta' ċerti mekkaniżmi ta' l-illegar biċ-ċrieki li kkunsinnati mit-Tajlandja, kemm jekk ddikjarati li joriġinaw fit-Tajlandja u kemm jekk le, suġġetti għal reġistrazzjoni, skond l-Artikolu 14(5) tar-Regolament Bażiku. (a) Kwestjonarji Biex tikseb l-informazzjoni li hi tqis neċessarja għall-investigazzjoni tagħha, il-Kummissjoni ser tibgħat kwestjonarji lill-esportaturi/produtturi u lill-assoċjazzjonijiet ta' esportaturi/produtturi fit-Tajlandja, l-esportaturi/produtturi u lill-assoċjazzjonijiet ta' esportaturi/produtturi fiċ-Ċina, lill-importaturi u l-assoċjazzjonijiet ta' importaturi fil-Komunità li kkoperaw fl-investigazzjoni li wasslet għall-miżuri eżistenti u lill-awtorijitajiet taċ-Ċina u t-Tajlandja. Informazzjoni, kif xieraq, tista' wkoll tintalab mill-industrija Komunitarja. F'kull każ il-partijiet interessati kollha għandhom jikkuntattjaw lill-Kummissjoni mingħajr dewmien, imam mhux aktar tard mill-limitu taż-żmien stabbilit fl-Artikolu 3 ta' dan ir-Regolament, u, jekk neċessarju, jitolbu kwestjonarju fil-limitu ta' żmien stabbilit fl-Artikolu 3(1) ta' dan ir-Regolament, ladarba l-limitu ta' żmien stabbilit fl-Artikolu 3(2) ta' dan ir-Regolament japplika għall-partijiet kollha interessati. L-awtoritajiet taċ-Ċina u tat-Tajlandja ser ikunu notifikati bil-bidu ta' l-investigazzjoni. (b) Ġabra ta' informazzjoni u awdizzjonijiet Il-partijiet interessati kollha huma hawnhekk mistiedna biex jressqu l-osservazzjonijiet tagħhom bil-kitba u jipprovdu provi ta' sostenn. Barraminhekk, il-Kummissjoni tista' tisma' partijiet interessati, ladarba dawn jagħmlu talba bil-miktub u juru li hemm raġunijiet partikolari għaliex għandhom jinstemgħu. (ċ) Eżenzjoni mir-reġistrazzjoni ta' importazzjonijiet jew miżuri Skond l-Artikolu 13 tar-Regolament bażiku, minħabba li l-evażjoni possibli sseħħ barra l-Komunità, jistgħu jingħataw eżenzjonijiet lil produtturi tal-prodotti kkonċernat fit-Tajlandja li jistgħu juru li dawn mhumiex relatati ma' ebda produttur suġġett għall-miżuri u li jinstab li mhuwiex imdaħħal fi prattiċi ta' evażjoni kif definiti fl-Artikoli 13(1) u 13(2) tar-Regolament bażiku. Produtturi li jixtiequ jiksbu eżenżjoni għandhom jressqu talba sostenuta dovutament bi provi fil-limitu taż-żmien indikat fl-Artikolu 3(3) ta' dan ir-Regolament. E. REĠISTRAZZJONI Skond l-artikolu (5) tar-regolament bażiku, importazzjonijiet tal-prodott taħt investigazzjoni għandhom jiġu magħmula suġġetti għal reġistrazzjoni biex jiġi żgurat li, jekk l-investigazzjoni tirriżulta f'tisjib ta' evażjoni, jistgħu jiġu imposti retroattivament dazji ta' kontra d-dumping mid-data tar-reġistrazzjoni ta' dawn l-importazzjonijiet ikkunsinnati mit-tajlandja. F. LIMITI TA' ŻMIEN Fl-interess ta' amministrazzjoni soda, għandhom jiġu ffissati limiti ta' żmien li fihom: - il-partijiet interessati jistgħu jippreżentaw lilhom infushom lill-Kummissjoni, jippreżentaw l-osservazzjonijiet tagħhom bil-miktub u jressqu r-risposti għall-kwestjonarju jew kull informazzjoni oħra li għandha tittieħed in konsiderazzjoni matul l-investigazzjoni; - il-produtturi fit-Tajlandja jistgħu jitolbu eżenzjoni mir-reġistrazzjoni ta' importazzjonijiet u miżuri; - il-partijiet interessati jistgħu jagħmlu talba bil-miktub biex jinstemgħu mill-Kummissjoni. Għandu jingħata attenzjoni l-fatt li l-eżerċizzju ta' ħafna mid-drittijiet ta' proċedura stabbiliti fir-Regolament bażiku jiddependu mill-parti li għandha tippreżenta ruħha fil-limiti ta' żmien imsemmija fl-Artikolu 3 ta' dan ir-Regolament. G. NON KOPERAZZJONI F'każijiet fejn xi parti interessata tirrifjuta aċċess għal jew ma tipprovdix informazzjoni neċessarja fil-limiti ta' żmien, jew ittellef b'mod sinnifikattiv l-investigazzjoni, jista' jsir tisjib proviżjonali jew finali, affermattiv jew negattiv, skond l-Artikolu 18 tar-Regolament bażiku, fuq il-bażi tal-fatti disponibbli. Meta jinstab li xi parti interessata ressqet informazzjoni falza jew qarrieqa, l-informazzjoni mhijiex ser tkun ikkunsidrata u jista' jsiru użu, skond l-Artikolu 18 tar-Regolament bażiku, mill-fatti disponibbli. Jekk parti interessata ma tikkoperax jew tikkopera biss parzjalment, u s-sejbiet huwa għalhekk ibbażati fuq fatti disponibbli skond l-Artikolu 18 tar-Regolament bażiku, ir-riżultat jista' jkun inqas favorevoli lill-parti milli kieku kienet ikkoperat, ADOTTAT DAN IR-REGOLAMENT: Artikolu 1 Ser tingħata bidu hawnhekk investigazzjoni skond l-Artikolu 13(3) tar-Regolament (KE) Nru 384/45, biex jiġi ddeterminat jekk importazzjonijiet lejn il-Komunità ta' ċerti mekkaniżmi ta' l-illegar biċ-ċrieki, li jaqgħu taħt il-kodiċi NM ex83051000 (kodiċi TARIC 8305100012 u 8305100022), ikkunsinnati mit-Tajlandja, kemm jekk joriġinaw fit-Tajlandja u kemm jekk le, qegħdin jevadu l-miżuri imposti mir-Regolament tal-Kunsill (KE) Nru 119/97 kif l-aħħar emendat mir-Regolament (KE) Nru 2100/2000. Għall-iskop ta' dan ir-Regolament, mekkaniżmi ta' l-illegar biċ-ċrieki li ser jikkonsistu f'żewġ pjanċi rettangolari jew wajers b'almenu erba' nofs ċrieki ta' wajer ta' l-azzar imwaħħlin fuqu u li huma miżmuma flimkien b'għata ta' l-azzar. Jistgħu jinfetħu jew billi jinġibdu n-nofs ċrieki jew b'mekkaniżmu li jaħdem b'reazzjoni mal-mekkaniżmu ta' l-illegar biċ-ċrieki. Artikolu 2 L-awtoritajiet doganali huma hawnhekk mitluba, skond l-Artikoli 13(3) u 14(5) tar-Regolament (KE) Nru 384/96, biex jieħdu l-passi xierqa biex jiġu rreġistrati l-importazzjonijiet lejn il-Komunità identifikati fl-Artikolu 1 ta' dan ir-Regolament. Ir-reġistrazzjoni ser tiskadi disa' xhur mid-data tad-dħul fis-seħħ ta' dan ir-Regolament. Il-Kummissjoni, skond ir-Regolament, tista' titlob lill-awtoritajiet Doganali biex iwaqqfu r-reġistrazzjoni fir-rispett ta' importazzjonijiet lejn il-Komunità ta' prodotti mmanifatturati minn produtturi li applikaw għal eżenzjoni mir-reġistrazzjoni u nstabu li mhumiex qegħdin jevadu d-dazji ta' kontra d-dumping. Artikolu 3 1. Il-Kwestjonarji għandhom jintalbu mill-Kummissjoni fi żmien 15 –il jum mill-pubblikazzjoni ta' dan ir-Regolament fil-Ġurnal Uffiċjali ta' l-Unjoni Ewropea. 2. Jekk ir-rappreżentazzjonijiet tagħhom għandhom jittieħdu in konsiderazzjoni matul l-investigazzjoni, il-partijiet interessati għandhom jippreżentaw rwieħhom billi jikkuntattjaw lill-Kummissjoni, jippreżentaw l-osservazzjonijiet tagħhom bil-miktub u jressqu r-riżultati tal-kwestjonarju jew kull informazzjoni oħra fi żmien 40 jum mid-data tal-pubblikazzjoni ta' dan ir-Regolament fil-Ġurnal Uffiċjali ta' l-Unjoni Ewropea, sakemm ma jkunx speċifikat mod ieħor. 3. Produtturi fit-Tajlandja li jitolbu eżenzjoni mir-reġistrazzjoni ta' importazzjoni għandhom iressqu talba dovutament issostenuta bi provi fl-istess limitu ta' żmien ta' 40 jum. 4. Partijiet interessati jistgħu wkoll japplikaw biex jinstemgħu mill-Kummissjoni fl-istess limitu ta' żmien ta' 40 jum. 5. Kull informazzjoni relatata mal-materja, kull talba għal seduta jew għal kwestjonarju kif ukoll kull talba għal awtorizzazzjoni ta' ċertifikati ta' non-evażjoni għandha ssir bil-miktub (mhux f'format elettroniku, sakemm mhux speċifikat mod ieħor) u għandha tindika l-isem, l-indirizz, indirizz ta' l-e-mail, numri tat-telefon, fax u/jew tat-telex tal-parti interessata. Kull sottomissjoni miktuba, inkluża l-informazzjoni mitluba f'dan ir-Regolament, risposti għall-kwestjonarju u l-korrispondenza pprovduta mill-partijiet interessati fuq bażi konfidenzali ser tingħata t-tikketta "Limitata" [5] u, skond l-Artikolu 19(2) tar-Regolament bażiku, għandha jkollha magħha verżjoni mhux konfidenzali, li ser tingħata t-tikketta "Għall-inspezzjoni mill-partijiet interessati". Indirizz tal-Kummissjoni għall-korrispondenza: Kummissjoni Ewropea Direttorat Ġenerali għal-Kummerċ Direttorat B J-79 5/16 B-1049 Brussel Fax (32 2) 295 65 05 Telex COMEU B 21877 Artikolu 4 Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali ta' l-Unjoni Ewropea. Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha. Magħmul fi Brussel, 28 April 2004. Għall-Kummissjoni Pascal Lamy Membru tal-Kummissjoni [1] ĠU L 56, tas-6.3.1996, p. 1. [2] ĠU L 77, tat-13.3.2004, p. 12. [3] ĠU L 22, ta’ l-24.1.1997, p. 1. [4] ĠU L 250, 5.10.2000, p. 1. [5] Dan ifisser li d-dokument huwa għal użu intern biss. Huwa protett skond l-Artikolu 4 tar-Regolament (KE) Nru 1049/2001 tal-Parlament Ewropew u tal-Kunsill (ĠU L 145, tal-31.5.2001, p. 43). Huwa document kunfidenzali skond l-Artikolu 19 tar-Regolament tal-Kunsill (KE) Nru 384/96 (ĠU L 56, tas-6.3.1996, pġ.1) u l-Artikolu 6 tal-Ftehim WTO (Organizzazzjoni Dinjija tal-Kummerċ) dwar l-implimentazzjoni ta' l-Artikolu VI tal-GATT 1994 (Ftehim ta' kontra d-dumping). --------------------------------------------------